બીજી ઘટનામાં ભાવનગર જિલ્લાના તળાજામાં ખોજાવાડમાં ગઇ કાલે મોડી રાત્રે ઘરમાં હથિયારો રાખવાની ના પાડતા ટ્રીપલ મર્ડરની ઘટનાને અંજામ આપવામાં આવ્યો હતો. ઘટનાની વિગત એવી છે કે ભાવનગર જિલ્લાના તળાજામાં ખોજાવાડમાં ગુરુભાઇની વાડી પાસે ઘરમાં હથિયારો રાખવાની ના પાડતા બે જૂથ વચ્ચે અથડામણ થઇ હતી. આ અથડામણમાં 12 રાઉન્ડ ફાયરિંગ કરવામાં આવ્યુ હતુ જેમાં પિતા અને બે પુત્રો સહિત 3 જણના ઘટના સ્થળે જ મૃત્યુ થયા હતા. પોલિસે વધુ તપાસ હાથ ધરી શોધખોળ ચાલુ કરી છે.